cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy cy cy cy cy cy cy es cy cy cy cy cy it cy nl cy la es cy nb cy eo cy cy cy cy su cy ceb cy cy ca en cy nl en cy su cy su cy es es en es
Pwy fydd yn yr ardd y penwythnos hwn? | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Bydd arolwg Gwylio Adar yr Ardd, sef arolwg mwya’r byd o fywyd gwyllt yr ardd, yn digwydd ar ddydd Sadwrn 24 a dydd Sul 25 Ionawr a dylai pobl sy’n cymryd rhan sylwi sut mae adar yn defnyddio eu gerddi’n ogystal â gwylio’r adar eu hunain, meddai’r RSPB sy’n trefnu’r arolwg blynyddol.
Mae gwyddonwyr yr RSPB yn awyddus iawn i weld cymaint o bobl â phosib yn cymryd rhan, beth bynnag fo’r tywydd, a disgwylir y bydd dros hanner miliwn o bobl yn gwylio ac yn cyfrif adar eu gerddi a pharciau lleol yn ystod y penwythnos.
Mae’r arolwg, sydd bellach yn 36 oed, yn darparu gwybodaeth bwysig am y newidiadau yn nifer yr adar sy’n defnyddio’n gerddi yn y gaeaf, ac yn helpu i dynnu sylw cadwraethwyr at y rhywogaethau hynny sy’n prinhau fel aderyn y to, y llinos werdd a’r ddrudwen.
Adar y to yw’r adar a welir amlaf yn eich gerddi yng Nghaerdydd.  Ar gyfartaledd, yn 2014, cofnodwyd pedwar aderyn y to mewn dros hanner eich gerddi.
Y fwyalchen a welwyd amlaf ar draws y wlad, er mai rhif pedwar oedd hi ar restr Gwylio Adar yr Ardd Caerdydd, lle’i gwelwyd mewn wyth o bob deg gardd.
Ymysg rhai o’r ymwelwyr mwyaf prin â’ch gardd roedd y gnocell werdd (tair gardd) a bras yr eira (dwy ardd).
Mae’n hawdd adnabod y gnocell werdd, cnocell frodorol fwyaf gwledydd Prydain, oherwydd ei phlu lliwgar a’i galwad fel sŵn chwerthin.  Mae’r gnocell hon, sy’n prinhau yng Nghymru, yn byw ar bryfed – mae hi’n arbennig o hoff o forgrug – er ei bod hefyd yn bwyta aeron megis aeron y griafolen yn yr hydref/gaeaf.
Mae gan arbenigwyr ddiddordeb mewn gweld sut mae’r amodau tywydd cymysg o amgylch y DU hyd yma eleni wedi effeithio ar y nifer o adar mewn gerddi gwahanol ardaloedd. A fydd y nifer yn isel oherwydd bod digon o ffynonellau o fwyd naturiol yng nghefn gwlad, neu a fydd heidiau o adar yn galw heibio i wneud yn fawr o fwydwyr yn yr ardd?
“Bydd gweld pethau trwy lygaid aderyn yn eich helpu i ddeall yn union sut maent yn defnyddio’r hyn sydd yn eich gardd, yn sylwi ar unrhyw beth sy’n ei wneud yn fan peryglus neu ddigroeso, a’ch galluogi chi i wella eich dulliau o roi cartref i fyd natur pan fydd y gwanwyn yn cyrraedd,” meddai Stephen Bladwell, Rheolwr Bioamrywiaeth RSPB Cymru.
“Er bod gosod bwyd i’r adar yn bwysig, nid dyma’r unig beth hanfodol.  Mae angen amrywiaeth eang o blanhigion sy’n cynnig lloches a rhywle i glwydo ar adar er mwyn gwneud yn fawr o’r bwydwyr a ddarperir gennym yn y gaeaf, yn ogystal â phlanhigion llawn neithdar sy’n denu pryfed yn yr haf.
“Yn ystod y Gwylio Adar eleni edrychwch sut mae adar yn agosáu at eich bwydwyr wrth ddefnyddio’r amrywiol goed, llwyni a pherthi.  Wrth sicrhau bod eich gardd yn fwy cyfeillgar i fyd natur gallwch helpu’r adar a’r bywyd gwyllt arall sy’n ei defnyddio – ac wrth wneud hynny byddwch yn denu hyd yn oed mwy i’ch gardd i chi eu mwynhau!”
Gallwch gofrestru i gymryd rhan yn arolwg Gwylio Adar yr Ardd a dysgu mwy drwy alw heibio rspb.org.uk/birdwatch
sylw ar yr adroddiad yma
Darllen pellach a awgrymir
RSPB ‘Gwylio Adar yr Ardd’ 2014: Cyfrif yr adar sy’n cyfrif i chi
© Hawlfraint 2019 POBL CAERDYDD. Cedwir Bob Hawl.